

**REPUBLIKA HRVATSKA**

MINISTARSTVO ZNANOSTI I OBRAZOVANJA

mzo.gov.hr

KLASA: 112-01/23-01/00009

URBROJ: 533-02-23-0057

Zagreb, 2. listopada 2023.

**DODATNI PODACI**

**vezani uz raspisan**

**Javni natječaj za prijam u državnu službu na neodređeno vrijeme**

**u Ministarstvo znanosti i obrazovanja**

Riječi i pojmovi koji imaju rodno značenje korišteni u ovom javnom natječaju odnose se jednako na muški i ženski rod, bez obzira na to jesu li korišteni u muškom ili ženskom rodu.

Uprava za visoko obrazovanje

Sektor za upravljanje visokim učilištima i studentski standard

Služba za upravljanje visokim učilištima

Odjel za analizu i praćenje infrastrukturnih resursa visokog obrazovanja

**1. radno mjesto I. vrste – viši stručni savjetnik (4.1.1.2.2.)**

* 2 izvršitelja

Poslovi i zadaci:

* + vodi evidencije iz djelokruga Odjela
	+ prikuplja i obrađuje podatke vezane uz poslovanje visokih učilišta
	+ analizira prikupljene podatke i izrađuje podloge za donošenje odluka
	+ obavlja poslove vezano uz razvoj i poticanje uporabe informacijsko-komunikacijskih tehnologija u visokom obrazovanju, razvoj informacijsko-komunikacijske infrastrukture
	+ radi na povezivanju postojećih informacijskih sustava u visokom obrazovanju s ciljem osiguravanja cjelovitih i kvalitetnih informacija potrebnih za donošenje odluka i unaprjeđenja poslovnih procesa
	+ analizira i prati razvoj infrastrukturnih resursa visokog obrazovanja
	+ obavlja poslove vezane uz poticanje uporabe otvorenih obrazovnih sadržaja u visokom obrazovanju
	+ provodi postupke javne nabave iz djelokruga Odjela
	+ sudjeluje u poslovima pripreme i provedbe programskih ugovora iz svoje nadležnosti
	+ obavlja i druge poslove po nalogu ministra, državnog tajnika, ravnatelja, načelnika Sektora, voditelja Službe i voditelja Odjela

Uprava za visoko obrazovanje

Sektor za razvoj visokog obrazovanja

Služba za kvalitetu visokog obrazovanja

Odjel za osiguravanje i unaprjeđenje kvalitete visokog obrazovanja

**2. radno mjesto I. vrste – viši stručni savjetnik (4.2.1.1.3.)**

* 1 izvršitelj

Poslovi i zadaci:

* + obavlja upravne i stručne poslove u svezi s unaprjeđenjem djelatnosti visokih učilišta
	+ prati i analizira provedbu upisa studenata, uspješnost procesa visokog obrazovanja; angažman nastavnika i ostalih djelatnika visokih učilišta,
	+ provodi postupak za izdavanje dopusnica za početak rada visokih učilišta i izvođenje studijskih programa
	+ priprema izvješća o vrednovanju visokih učilišta i studijskih programa
	+ sudjeluje u poslovima vezanima uz postupke vanjskog vrednovanja koje provodi Agencija za znanost i visoko obrazovanje
	+ obavlja poslove vezane uz tumačenje akademskih i stručnih naziva te akademskih stupnjeva
	+ priprema upute kojima se pojašnjava i unapređuje provedba propisa u području visokog obrazovanja
	+ obavlja poslove vođenja Upisnika visokih učilišta i studijskih programa te Registra Hrvatskoga kvalifikacijskog okvira
	+ surađuje sa Sveučilišnim računskim centrom Sveučilišta u Zagrebu na provedbi poslova vezanih uz evidencije u visokom obrazovanju
	+ obavlja poslove vezane za prikupljanje i obradu podataka u području visokog obrazovanja te izvještavanje o statusu razvoja i provedbe politika na njima utemeljenih
	+ obavlja poslove vezane uz izdavanje izvoda iz Upisnika visokih učilišta i potvrde o akreditiranosti studijskih programa
	+ odgovara na upite građana i ostalih stranaka vezane uz studije, nastavu, visoka učilišta, kvalifikacije, akademske i stručne nazive te akademske stupnjeve i druga pitanja iz nadležnosti Odjela
	+ sudjeluje u radu stručnih radnih skupina i drugih radnih tijela za izradu propisa, strategija, akcijskih planova i drugih akata u području visokog obrazovanja
	+ obavlja i druge poslove po nalogu ministra, državnog tajnika, ravnatelja, načelnika Sektora, voditelja Službe i voditelja Odjela

**Podaci o plaći**

Osnovnu bruto plaću radnog mjesta višeg stručnog savjetnika čini umnožak koeficijenta složenosti poslova radnog mjesta, a koji iznosi 1,523 i osnovice za izračun plaće (902,08 eura bruto), uvećan za 0,5% za svaku navršenu godinu radnog staža.

Plaća se utvrđuje na temelju članka 35. Kolektivnog ugovora za državne službenike i namještenike (Narodne novine, broj 56/22, 127/22 i 58/23), a u skladu s Uredbom o nazivima radnih mjesta i koeficijentima složenosti poslova u državnoj službi (Narodne novine, broj 37/01, 38/01, 71/01, 89/01, 112/01, 7/02, 17/03, 197/03, 21/04, 25/04, 66/05, 131/05, 11/07, 47/07, 109/07, 58/08, 32/09, 140/09, 21/10, 38/10, 77/10, 113/10, 22/11, 142/11, 31/12, 49/12, 60/12, 78/12, 82/12, 100/12, 124/12, 140/12, 16/13, 25/13, 52/13, 96/13, 126/13, 2/14, 94/14, 140/14, 151/14, 76/15, 100/15, 71/18, 73/19, 63/21, 13/22, 139/22, 26/23 i 87/23).

**Sadržaj i način testiranja kandidata**

Testiranju mogu pristupiti kandidati s liste kandidata koji ispunjavaju formalne uvjete javnog natječaja, a čije su prijave pravodobne i potpune.

Kandidat koji ne pristupi testiranju više se ne smatra kandidatom u postupku.

Provjera znanja, sposobnosti i vještina kandidata te rezultata u dosadašnjem radu utvrđuje se putem testiranja i razgovora (intervjua) Komisije s kandidatima.

Kandidatu koji je osoba s invaliditetom državno tijelo obvezno je u postupku testiranja i razgovora (intervjua) s Komisijom osigurati odgovarajuću razumnu prilagodbu ako je kandidat u prijavi na javni natječaj naveo potrebu za odgovarajućom prilagodbom.

Testiranje se provodi u dvije faze.

U prvu fazu testiranja upućuju se svi kandidati koji ispunjavaju formalne uvjete javnog natječaja, a čije su prijave pravodobne i potpune.

Prva faza testiranja sastoji se od provjere znanja, sposobnosti i vještina bitnih za obavljanje poslova radnog mjesta. Testiranje će se vršiti pisano.

U drugu fazu testiranja upućuju se kandidati koji su ostvarili najbolje rezultate u prvoj fazi testiranja i to 15 kandidata za svako radno mjesto, a ako se za radno mjesto traži veći broj izvršitelja, taj se broj povećava za broj traženih izvršitelja. Svi kandidati koji dijele 15. mjesto u prvoj fazi testiranja pozvat će se u drugu fazu testiranja.

Ako je u prvoj fazi testiranja zadovoljio manji broj kandidata od broja kandidata koji se upućuju u drugu fazu testiranja, u drugu fazu postupka pozvat će se svi kandidati koji su zadovoljili u prvoj fazi testiranja.

Druga faza testiranja sastoji se od provjere znanja engleskog ili njemačkog jezika (testiranje će se vršiti pisano) i provjere znanja rada na osobnom računalu (testiranje će se vršiti praktično).

Svaki dio provjere znanja, sposobnosti i vještina vrednuje se bodovima od 0 do 10. Bodovi se mogu utvrditi decimalnim brojem, najviše na dvije decimale.

Smatra se da je kandidat zadovoljio na provedenoj provjeri znanja, sposobnosti i vještina, ako je za svaki dio provedene provjere dobio najmanje 5 bodova.

Kandidat koji ne zadovolji na provedenoj provjeri, odnosno dijelu provedene provjere ne može sudjelovati u daljnjem postupku.

Na razgovor (intervju) s Komisijom pozvat će se kandidati koji su ostvarili ukupno najviše bodova u prvoj i drugoj fazi testiranja i to 10 kandidata za svako radno mjesto, a ako se za radno mjesto traži veći broj izvršitelja, taj se broj povećava za broj traženih izvršitelja. Svi kandidati koji dijele 10. mjesto nakon provedenog testiranja u prvoj i drugoj fazi pozvat će se na intervju.

Ako je u drugoj fazi testiranja zadovoljilo manje od 10 kandidata, na intervju će se pozvati svi kandidati koji su zadovoljili u drugoj fazi testiranja.

Komisija u razgovoru s kandidatima utvrđuje znanja, sposobnosti i vještine, interese, profesionalne ciljeve i motivaciju kandidata za rad u državnoj službi te rezultate u njihovu dosadašnjem radu.

Rezultati intervjua vrednuju se bodovima od 0 do 10.

Smatra se da je kandidat zadovoljio na intervjuu ako je dobio najmanje 5 bodova.

Nakon provedenog intervjua Komisija utvrđuje rang-listu kandidata prema ukupnom broju bodova ostvarenih na testiranju i intervjuu.

Komisija dostavlja ministru znanosti i obrazovanja izvješće o provedenom postupku, koje potpisuju svi članovi Komisije. Uz izvješće se prilaže rang-lista kandidata prema ukupnom broju bodova ostvarenih na testiranju i intervjuu.

**Pravni i drugi izvori za pripremu kandidata/kinja za testiranje**

**Provjera znanja, sposobnosti i vještina bitnih za obavljanje poslova radnog mjesta na koje se prima**

Pitanja kojima se testiraju posebna znanja, sposobnosti i vještine bitne za obavljanje poslova radnog mjesta temelje se na sljedećim izvorima:

Uprava za visoko obrazovanje

Sektor za upravljanje visokim učilištima i studentski standard

Služba za upravljanje visokim učilištima

Odjel za analizu i praćenje infrastrukturnih resursa visokog obrazovanja

**1. radno mjesto I. vrste – viši stručni savjetnik (4.1.1.2.2.)**

* 2 izvršitelja
* **Zakon o visokom obrazovanju i znanstvenoj djelatnosti** (Narodne novine, broj 119/2022)

<https://narodne-novine.nn.hr/clanci/sluzbeni/2022_10_119_1834.html>

* **Uredba o programskom financiranju javnih visokih učilišta i javnih znanstvenih instituta u Republici Hrvatskoj** (Narodne novine, broj 78/2023)

<https://narodne-novine.nn.hr/clanci/sluzbeni/2023_07_78_1245.html>

* **Kolektivni ugovor za znanosti i visoko obrazovanje** (Narodne novine, broj 9/2019)

<https://narodne-novine.nn.hr/clanci/sluzbeni/2019_01_9_204.html>

* **Izmjene Dodatka I. Kolektivnom ugovoru za znanost i visoko obrazovanje** (Narodne novine, broj 52/2020)

<https://narodne-novine.nn.hr/clanci/sluzbeni/2020_04_52_1054.html>

* **Sporazum o dodatku na plaću zaposlenima u osnovnoškolskim i srednjoškolskim ustanovama te ustanovama u znanosti i visokom obrazovanju** (Narodne novine, broj 122/2019)

<https://narodne-novine.nn.hr/clanci/sluzbeni/2019_12_122_2418.html>

* **Odluka o isplati materijalnih i nematerijalnih prava te drugih naknada za zaposlenike u ustanovama iz sustava visokog obrazovanja i znanosti** (Narodne novine, broj 22/2023)

<https://narodne-novine.nn.hr/clanci/sluzbeni/2023_02_22_373.html>

Uprava za visoko obrazovanje

Sektor za razvoj visokog obrazovanja

Služba za kvalitetu visokog obrazovanja

Odjel za osiguravanje i unaprjeđenje kvalitete visokog obrazovanja

**2. radno mjesto I. vrste – viši stručni savjetnik (4.2.1.1.3.)**

* 1 izvršitelj
* **Zakon o visokom obrazovanju i znanstvenoj djelatnosti** (Narodne novine, broj 119/2022)

<https://narodne-novine.nn.hr/clanci/sluzbeni/2022_10_119_1834.html>

* **Zakon o osiguravanju kvalitete u visokom obrazovanju i znanosti** (Narodne novine, broj 151/2022)

<https://narodne-novine.nn.hr/clanci/sluzbeni/2022_12_151_2330.html>

* **Pravilnik o Upisniku visokih učilišta** (Narodne novine, broj 56/2023)

<https://narodne-novine.nn.hr/clanci/sluzbeni/2023_05_56_964.html>

* **Pravilnik o Upisniku studijskih programa** (Narodne novine, broj 56/2023)

<https://narodne-novine.nn.hr/clanci/sluzbeni/2023_05_56_963.html>